Úradný vestník L 118 , 20/05/1972 S. 0019 - 0020

Fínske špeciálne vydanie: Kapitola 3 Zväzok 4 S. 0179

Dánske špeciálne vydanie: Série I Kapitola 1972(II) S. 0438

Švédske špeciálne vydanie: Kapitola 3 Zväzok 4 S. 0179

Anglické špeciálne vydanie: Série I Kapitola 1972(II) S. 0454

Grécke špeciálne vydanie: Kapitola 03 Zväzok 8 S. 0003

Španielske špeciálne vydanie: Kapitola 03 Zväzok 6 S. 0003

Portugalské špeciálne vydanie Kapitola 03 Zväzok 6 S. 0003



Nariadenie Rady (EHS) č. 1037/72 z 18. mája 1972, ktorým sa stanovujú všeobecné pravidlá poskytovania a financovania podpory výrobcom chmeľu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 [1] z 26. júla 1971 o spoločnej organizácii trhu s chmeľom, najmä na jeho článok 13 (3), so zreteľom na nariadenie Rady (EHS) č. 729/70 [2] z 21. apríla 1970 o financovaní Spoločnej poľnohospodárskej politiky, najmä na jeho článok 3 (2), so zreteľom na návrh Komisie, keďže článok 12 nariadenia (EHS) č. 1696/71 ustanovuje poskytovanie podpory na chmeľ dopestovaný v spoločenstve; keďže je z tohto dôvodu potrebné určiť všeobecné pravidlá uplatňovania ustanovené v článku 13 toho nariadenia; keďže z administratívnych dôvodov je potrebné v každom členskom štáte poskytovať podporu iba na plochy na území štátu, na ktorých sa pestuje chmeľ; keďže podpora sa poskytuje iba na registrované plochy, na ktorých sa pestuje chmeľ; keďže by sa v dôsledku toho malo prijať opatrenie, ktoré členským štátom umožní zaviesť systém deklarácií a registrácie týchto plôch; keďže systém podpory nemôže správne fungovať bez kontrol, ktorými sa zabezpečí poskytovanie podpory iba na plochy, na ktorých sa pestuje a zberá chmeľ; keďže by sa malo ustanoviť, že na plochách, na ktoré sa žiada o podporu, sa musí pestovať chmeľ v súlade s bežnou praxou; keďže táto podpora spôsobuje výdavky; keďže článok 17 nariadenia (EHS) č. 1696/71 uvádza, že predpisy na financovanie Spoločnej poľnohospodárskej politiky sa vzťahujú na túto podporu; keďže v dôsledku toho by sa malo stanoviť, že táto podpora sa má financovať podľa článku 3 nariadenia (EHS) č. 729/70, PRIJALA TOTO NARIADENIE: Článok 1 Všeobecné pravidlá ustanovené v nasledujúcich článkoch sa vzťahujú na podporu výrobcom chmeľu, ktorú možno poskytnúť podľa článku 12 nariadenia (EHS) č. 1696/71. Článok 2 1. Každý členský štát poskytuje podporu iba na plochy na svojom území, na ktorých sa pestuje chmeľ. 2. Pomoc sa poskytne na základe žiadosti výrobcu za podmienok, ktoré zabezpečia rovnosť v prístupe k príjemcom bez ohľadu na miesto ich pôsobenia v spoločenstve. Článok 3 1. Členské štáty zavedú systém deklarácií a registrácie plôch, na ktorých sa pestuje chmeľ. 2. Členské štáty zabezpečia overovanie: a) presnosti údajov v deklaráciách o plochách, na ktorých sa pestuje chmeľ, predkladaných výrobcami; b) plôch, z ktorých bol chmeľ pozberaný. Výkonom tohto overovania nesmú byť poverené odbytové organizácie výrobcov. Článok 4 Na plochách, na ktorých sa pestuje chmeľ a pre ktoré sa požaduje podpora, musí byť normálna hustota sadeníc chmeľu vhodných na pestovanie. Článok 5 1. Pomoc ustanovená v článku 12 nariadenia (EHS) č. 1696/71 je intervenciou v zmysle článku 3 (1) nariadenia (EHS) č. 729/70. 2. Výdavky na podporu uvedenú v odseku 1 sa rovnajú sumám vyplácaným podľa článku 13 nariadenia (EHS) č. 1696/71 a jeho ustanovení. Článok 6 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. mája 1972 Za Radu predseda M. Mart [1] Ú. v. ES L 175, 4.8.1971, s. 1. [2] Ú. v. ES L 94, 28.4.1970, s. 13. --------------------------------------------------